חוק סדר הדין הפלילי (סמכויות אכיפה – מעצרים) (הוראת שעה – נגיף הקורונה החדש) (מעצר חשוד בעת מניעה לקדם חקירה), התש"ף-2020 
הצעת חוק ממשלתית, הכנסת ה-23
פורסם: ספר החוקים, חוברת 2794, עמ' 30, 2020-04-24T00:00:00+03:00
תיקון זה לחוק סדר הדין הפלילי ולחוק השיפוט הצבאי קבע, כהוראת שעה לתקופה של 45 ימים, שבבואו לצוות על מעצר ימים על השופט לשקול, בין היתר, את חיוניות המעצר בהתחשב בפגיעה הנובעת מקיומו של הדיון שלא בנוכחות העצור אלא בהיוועדות חזותית והסיכון להידבקותו בנגיף הקורונה במקום המעצר. בנוסף, התיקון העניק לשופט הסמכות לצוות, אם מתקיימת אחת מעילות המעצר, על מעצר אף בעת התקיימותה של מניעה לקידום החקירה בשל הסיכון הבריאותי הכרוך בחקירת אדם החולה בנגיף או הנמצא בבידוד והתווה את השיקולים שעל השופט לשקול בבואו להפעיל סמכות זו. כמו כן, התיקון ערך תיקונים מקבילים בחוק השיפוט הצבאי.